Rikunarita-ORG/Wikinium huggingface dataset:
# 手錶

手錶
**手錶**，原本寫**手表**，係帶嚮手腕上面嘅計時器，所以又叫做**腕錶**。送禮送手表係表示要守時、珍惜時間。

## 種類

### 機械手錶

自200年前，手錶工業一直係機械工業結晶。無需能源、電池、同耐用為賣點，今日機械腕錶好多都成為手錶上藝術主流，上流社會同成年人經典身份象徵，而且優質用料同人手製造都係高檔腕錶特點。比較經典嘅機械手錶生產商有：勞力士、卡地亞、精工...等；而走季節同時裝路線有：香奈兒、路易威登...等。

#### 手動機械錶

錶內機械組件要定時上鍊，以保持運作。

#### 自動機械錶

手動機械錶改良成果，錶裏面加入擺陀，配戴者手腕活動令擺陀旋轉，達至自動上鍊效果。

### 電子手錶

智能手錶擁有多種功能
1955年，瑞士研製成功第一隻擺游絲式電子手錶。現今，電子手錶能夠內置更多功能，例子：鬧鐘、萬年曆、計數機、秒錶，甚至結合智能電話功能變成智能手錶。比較出名嘅電子手錶生產商有：Casio、蘋果公司、三星電子等。

## 睇埋

* 智能手錶
# 氬

**氬嘅特性**|

|  |
| --- |
| 氯 - **氬** |
| 氖 **氬** 氪   |
|
元素周期表 |

 |
| 總體特性 |
| 名、符號、序號 | 氬、Ar、18 |
| 系列 | 稀有氣體 |
| 族, 周期, 元素分區 | 18族, 3, p |
| 密度、硬度 | 1.784 kg/m3(273K)、NA |
| 顏色同外表 | 無色  |
| 大氣含量 | 0.93 % |
| 地殼含量 | 無數據 |
| 原子屬性 |
| 原子量 | 39.948 原子量單位 |
| 原子半徑（計算值） | 無數據（71）pm |
| 共價半徑 | 97 pm |
| 范德華半徑 | 188 pm |
| 價電子排布 | [氖]3s23p6 |
| 電子響每能級嘅排布 | 2，8，8 |
| 氧化價（氧化物） | **0**, +2（罕有情況） |
| 晶體結構 | 面心立方 |
| 物理屬性 |
| 物質狀態 | 氣態 |
| 熔點 | 83.8 K（-189.35 °C） |
| 沸點 | 87.3 K（-185.85 °C） |
| 摩爾體積 | 22.56 ×18−6m3/mol |
| 汽化熱 | 6.477 kJ/mol |
| 熔化熱 | 1.188 kJ/mol |
| 蒸氣壓 | 無數據 |
| 聲速 | 319 m/s（293.15K） |
| 其他性質 |
| 電負性 | 無數據 |
| 比熱 | 520 J/(kg·K) |
| 電導率 | 無數據 |
| 熱導率 | 0.01772 W/(m·K) |
| 第一電離能 | 1520.6 kJ/mol |
| 第二電離能 | 2665.8 kJ/mol |
| 第三電離能 | 3931 kJ/mol |
| 第四電離能 | 5771 kJ/mol |
| 第五電離能 | 7238 kJ/mol |
| 第六電離能 | 8781 kJ/mol |
| 第七電離能 | 11995 kJ/mol |
| 第八電離能 | 13842 kJ/mol |
| 最穩定嘅同位素 |
|

| 同位素 | 豐度 | 半衰期 | 衰變 模式 | 衰變能量 MeV | 衰變 產物 |
| --- | --- | --- | --- | --- | --- |
| 36Ar | 0.336 % | 穩定 |
| 38Ar | 0.063 % | 穩定 |
| 39Ar | 人造 | 269年 | β衰變 | 0.565 | 39K |
| 40Ar | **99.6 %** | 穩定 |
| 42Ar | 人造 | 32.9年 | β衰變 | 0.600 | 42K |

 |
| 響冇特別註明嘅情況下使用嘅係 國際標準基準單位單位同標準氣溫同氣壓 |

**氬**（粵拼：aa3，英文**Argon**）係元素一種，符號**Ar**，原子序號18，原子重量39.9481。佢密度0.0017837，溶點83.96，沸點87.3，熱容量有0.52。Argon響希臘文有「唔活潑」嘅意思，由佢嘅特性而來。氬喺室溫下係無色無味氣體。由於原子外層軌道充滿電子，因此佢唔容易發生化學反應，係一種惰性氣體。將佢放電時呈紫色。已知嘅氬嘅同位素共有14種，包括氬33至氬46。氬佔大氣體積嘅0.93%，係地球大氣中第三多嘅氣體，又係大氣中含量最多嘅惰性氣體。

## 同位素

氬穩定嘅同位素有氬-40（40Ar）天然含量99.6%、 氬-36（36Ar）天然含量0.34%同氬-38（38Ar）天然含量0.06%。一般來講穩定嘅氬-40係由地殼中嘅鉀-40（40K）經由電子俘獲或者正子發射衰變來嘅。鉀-40以呢兩種方式衰變成氬只佔全部嘅11.2%，另外重有88.8%嘅氬經由鈣-40（40Ca）嘅β衰變而來。呢個特性可以被用來測定岩石嘅年齡。

響地球大氣中，唔穩定嘅氬-39（39Ar）可以經由宇宙射線轟擊氬-40而生成，另外都可以經由鉀-39（39K）嘅中子俘獲而來。至於氬-37，就可以從（37Ar）核試驗中形成嘅鈣嘅人造同位素衰變而來，氬-37的壽命非常短，半衰期得35日。
# 佳士拿大廈

|  |  |  |  |
| --- | --- | --- | --- |
|

|  |  |  |
| --- | --- | --- |
|  | 佳士拿大廈  |  |

 |
|  |
| 起好 | 1930年5月27號  |
| 國家 | 美國  |
| 位處政區 | 曼克頓  |
| 地點 | Midtown Manhattan  |
| 委託人 | Walter Percy Chrysler Sr.  |
| 持有人 | 庫珀聯盟  |
| 建築師 | William Van Alen  |
| 材料 | 磚、玻璃、麻石、石灰岩、鋼  |
| 用途 | 寫字樓  |
| 高 | 318.9 米、252.3 米、282 米  |
| 面積 | 111,201 平方米  |
| 坐落喺 | Lexington Avenue  |
| 郵區冧巴 | 10017  |
| 建築風格 | 飾藝風  |
| 正式開放日 | 1931年5月27號  |
| 緊要事件 | 建築地盤、動工  |
| 遺產名 | New York City Landmark、National Historic Landmark、National Register of Historic Places listed place、New York State Register of Historic Places listed place  |
| 面積 | 111,201 平方米  |
| 佳士拿大廈嘅位置
 |
| [改維基數據] |
| * 睇
* 傾
* 改
 |

**佳士拿大廈**係美國紐約市一座摩天大廈，喺曼克頓東部，高319米，喺1930年起好，係嗰時全世界最高嘅建築物，直到一年後畀帝國大廈超越。
# 漢字文化圈

漢字文化圈地圖：中國、日本、南北韓、越南，以及同中華文化有聯繫嘅族群、地區。
「漢字文化圈」呢個詞用呢個文化圈內主要嘅語文寫出來嘅樣，都係用方塊字寫出，再加上表音文字。有台灣華語、中國華語、粵語、韓語、越南語、日語。其中方塊字部份有呢幾門語言特殊嘅字型、筆畫寫法。
漢字文化圈主要語言寫「漢字文化圈」。
 **漢字文化圈**（粵拼：hon3 zi6 man4 faa3 hyun1）
（日文：**漢字文化圏**かんじぶんかけん，平文式轉寫：Kanji Bunkaken；韓文：**漢字文化圈한자 문화권**，文觀部式轉寫：Hanja Munhwagwon；越南文：**𥿺文化𡨸漢**Vòng văn hóa chữ Hán）係指大體上位於東亞、以源自中國嘅漢字爲文字媒介、文言爲語體媒介大量借用古典中文語彙、立足兼共享中華文化遺產嘅文化圈。呢個文化圈嘅主要國家地區有中國、台灣、香港、澳門、韓國（大韓民國、北韓）、日本（同埋日本治下嘅琉球）、越南。有時包括東南亞嘅星加坡。由於唐人在東南亞比重大兼且影響力大，東南亞嘅馬來西亞有時計入呢個文化圈，係半圈屬地區；蒙古、藏地、新疆有受中華文化影響，但處於邊緣地帶，同時受其他文化（譬如印度文化圈、中亞文化圈等等）影響，所以係文化圈嘅模糊區。

由於漢字文化圈內嘅主要民族長期用漢字，佢哋嘅語言當中有好多中文成份，比如日文嘅漢語、韓文嘅漢字詞、越南文嘅漢越詞。透過呢個語文媒介，儒家思想成爲唨呢啲民族共有嘅文化背景，同時喺呢啲民族當中影響唨多數人嘅大乘佛敎，亦都係傳統文化源流之一；透過呢個語文媒介，促成唨文化圈內啲成員之間嘅文化、信息交流。目前中國同日本繼續用開漢字，南韓有漢字但少用，北韓同越南廢除漢字。

漢字文化圈從地理角度又可以叫**東亞文化圈**dung1 aa3 man4 faa3 hyun1；從文化角度又可稱爲**儒家/教文化圈**jyu4 gaa1 / gaau3 man4 faa3 hyun1，重有**稻米文化圈**dou6 mai5 man4 faa3 hyun1、**筷子文化圈**faai3 zi2 man4 faa3 hyun1等稱呼。

## 簡介

漢字文化圈指嘅係文化相近、歷史上受中國同中華文化（或漢文化）影響、過去或者而家用漢字、曾經共同使用文言文（日韓越稱佢為「漢文」/「漢字」）作為書面語（並非口語嘅漢語官話作為交流媒介）、受中華文化影響嘅東亞同東南亞部分地區嘅文化區域。

歷史上完全使用漢字或同本國固有文字混用，古代官方同埋知識分子多數用文言文（日本、越南、北韓、韓國稱之為「漢文」）作為書面語言。

經濟、政治上佢哋嘅共通點包括：以前都係農耕民族、有冊封體制、識用足夠量嘅漢字、官方同知識分子會用文言文寫文等等。

漢字文化圈內各國歷史上都位於東亞地區，鄰近中國，用過漢字，本國語言大量借用唨古漢語詞彙。

### 特徵

* 歷史上曾經或而今仍然有漢字作為傳播語言同埋文化載體。
* 歷史上有冊封體制，同古中國君主有臣屬關係或邦交。
* 喺漢朝、隋朝、唐朝、宋朝、明朝等朝代曾經向中國學習，政經文化、飲食生活、禮儀習俗接近。
* 受過儒家思想影響。
* 受過佛、道思想影響。
* 種稻米用筷子食飯。
* 多少有用陰曆/農曆同埋相關節日，例如農曆新年、端午、盂蘭節、中秋、冬至。

## 註

## 參考

## 出面網頁

* 京都大學 漢字研究
* 古代中日韓文化交流
* 中日韓文化交流大事年表
*
# 鬼火

水上燒木假鬼火
粦。上炎下舛
鬼火圖。和漢三才圖會
西方聯想鬼同蛇
**鬼火**，啲火出自死屍，藍與綠之間噉色。說文叫**粦**，卽**燐火**或**磷火**，又叫**青燐**或**青磷**。唔太光，夜晚嗰陣會顯眼啲，查實日頭都有，不過難睇到啫。多數係春天至夏天出現，喺落完雨後零舍常見。現代認，一係生物螢火，為有機物放出氣體燒着，燒着碳氫化合物，好似甲烷咁，又或磷化氫同聯膦咁。磷化氫燒着得嗰攝氏三十八度，可謂冷火。

以前有種種講法。說文就咁講，「粦。鬼火也。兵死及馬牛之血爲粦。」博物志再補充話，「戰鬭死亡之處有人馬血、積年爲粦、著地入草木、如霜露不可見。有觸者、著人體便有光、拂拭卽散無數。」古人觀察推論，打仗時死人死牛死馬，佢哋啲血，過好多年就會變鬼火。金文之中，上便米字實情寫炎，下便舛指人腳，亦好似人周圍有點點火咁，後世寫做燐。

現代話化學元素磷，實情借字，講鬼火中有呢種元素。磷字本義講山石水清。

日本話鬼火，怪火來嘅，浮下浮下，生靈死後，靈隨怨念而生，動物都有。

西方就話喺澤地見到，荒野見到。然而民間傳說同鬼扯上關係，相信觀察自墓葬，好似引路去陰間咁。

現今好難見到鬼火，皆因人住地方周圍，清走好多澤地，無嗰啲有機物。

## 文

鬼火讀粵拼：gwai2 fo2。

英文：**Will-o-the-Wisp / ignis fatuus**。

## 外型

一般都係青色嘅，但係都會有青白色、紅色、藍色同埋黃色。如果講體積，有好似人咁大隻，亦都有好似粒米咁。

鬼火有時會一隻一隻咁出現，都會有次會幾隻幾隻，重會有廿幾三十隻咁出現。

## 地點

大部份見到嘅鬼火都係响墳墓附近見到。但係喺水邊、森林、草地都會出現鬼火。亦都有少部份喺城市、街上出現。

## 來源

人或第啲動物嘅身體含磷，屍體腐爛嗰陣，會產生磷化氫，周邊氣溫高啲，磷化氫同空氣中自燃，化成鬼火。夏天氣溫高啲，出現嘅機會多啲。

## 睇埋

* 鬼魂
* 仙子

## 攷
# 雜種

騾係由馬同驢生出嚟嘅雜種
**雜種**喺生物學上係「雜交品種」嘅簡稱，意思係唔同物種之間雜交產生嘅下一代。由種族主義方面，指血統唔純正，種族主義者可以遺傳疾病、生物特徵等先天缺陷同差異，區別出「人種」，政治歷史上就加上後天理由同利益動機，而出現種族優越論同種族清洗。

## 文化

雜種喺語言學上亦係一個貶稱，喺華人同韓國人入面係成日見嘅侮辱性字眼，仲有更進一步嘅鬧人粗口「狗雜種」同「死雜種」等。

「雜種」用嚟鬧人嗰陣係一句粗口，意思係「唔知老豆或者老母嘅人」或者「因通姦而出世嘅人」。

粵語入面「習總」同「雜種」同音，所以部分反共人士尤其係香港人會特登叫中共總書記習近平（習總書記）做「雜種書記」，引申改佢個花名做「雜X平」。

## 註
# 壺菌

| How to read a taxobox**壺菌** |
| --- |
|  |
| **物種分類** |
|

|  |  |
| --- | --- |
| 界 | 真菌界 Fungi  |
| 門 | **壺菌** Chytridiomycota  |

 |

 典型
**壺菌**（粵拼：wu4 kwan2，學名：Chytridiomycota）係真菌界嘅一個門。

## 拎
# 民國紀元

中華民國元年月份牌
**民國紀元**，又叫做**民國紀年**，係中華民國用嚟記年嘅方式，取代咗舊時由皇帝定年號嘅記年方式。1912年1月1號中華民國臨時政府正式成立，宣告以「中華民國」為紀元，即係話1912年係**中華民國元年**或者**中華民國1年**，通常簡稱做**民國元年**或者**民國1年**。

現時世界上得返中華民國統治下嘅臺澎金馬地區，同香港嘅少數人仲用緊呢個曆法。

## 換算方法

民國換公元：將個民國年 +1911 就可以知道公元年份

* 例如：民國 73 年 +1911 = 公元 1984 年

公元換民國：將個公元年 -1911 就係民國年

* 例如：公元 2005 年 -1911 = 民國 94 年

## 而家時間

**而家中華民國國家標準時間係
中華民國115年6月7號 禮拜日 23:55**

※

## 睇埋

* 開埠紀
# 人馬座

人馬座
Sagittarius| 星座 |
| 人馬座恆星一覽 |
| 縮寫 | Sgr |
| 所有格 | Sagittarii |
| 象徵物 | 弓箭手 |
| 赤經 | 19 |
| 赤緯 | -25 |
| 面積 | 867平方度 (第15位) |
| 流星雨 | * 人馬座流星雨
* 人馬座ψ流星雨
* 摩羯座－人馬座流星雨
 |
| 鄰接 星座 | * 蛇夫座
* 天蠍座
* 南冕座
* 望遠鏡座
* 印第安座
* 顯微鏡座
* 摩羯座
* 天鷹座
* 盾牌座
* 巨蛇座 (尾)
 |
| **可見嘅緯度範圍： +55°至−90°之間最適合觀賞嘅月份：8月** |

**人馬座**（Sagittarius），又叫**射手座**，係家下八十八西洋星座之一。佢響天球赤道一帶，佔天球面積867平方度。地球北半球來講，人馬座係夏天嘅星座，即係夏夜會見到。肉眼可以睇到嘅星，約莫115粒到。有一到四等星20粒，即係有2等星2粒、3等星8粒、4等星10粒。

人馬座位於黃道十二星座排第九。

## 占星

喺占星學嚟講11月22日至12月21日出世嘅人屬於人馬座。

## 歷史

人馬座係古希臘托勒密所編嘅托勒密48星座之一。

## 故仔

17世紀天文學家約翰·赫維留筆下嘅人馬座
話說，喺希臘北部**帖撒**（Thessalia）山地住咗一班**人頭馬怪物**（Centaur）。人頭馬怪物上半身似人，下半身似馬。佢哋大多喺山野上周圍跑，舉止又粗魯、野蠻，唯獨係**奇龍**（Chiron）例外，佢唔單止好有禮貌，重精通音樂，醫術，同埋打獵。聽講係太陽神阿波羅同佢個妹－月亮女神阿蒂蜜斯傳授畀佢。

奇龍住喺洞穴，栽種草藥救助病人，重代人扶養孤兒。依啲孤兒包括指揮**阿哥號**（Argo）遠征隊嘅**積遜**（Jason），希臘名醫阿伊斯古拉普斯（Aesculapius）同特洛伊戰爭中嘅勇士**亞吉力**（Achilles）等知名人物。

但唔好彩，好多人頭馬怪物（包括奇龍在內）都中咗另一位英雄海克力斯（Hercules）誤射嘅毒箭，一個一個死去。天神宙斯為咗紀念奇龍，就將佢拉弓準備射箭嘅形象，掛喺天上，成為人馬座。聽講因為古撒利人大都善於騎馬同狩獵，所以先有依個神話。

而另一種人頭馬怪物，就變成另一個星座：半人馬座，就係初夏傍晚可以喺南方地平線上見到嘅星座。佢哋表現出手持長槍刺殺左邊嘅狼（即係豺狼座）嘅姿態。

## 註

## 睇埋

* 黃道

|  |
| --- |
|
天文學 | **黃道星座** | 占星術 |
| 白羊座 | 金牛座 | 雙子座 | 巨蟹座 | 獅子座 | 室女座 | 天秤座 | 天蠍座 | 人馬座 | 摩羯座 | 寶瓶座 | 雙魚座 |
|  |  |  |  |  |  |  |  |  |  |  |  |
# 穫月

**穫月**（法文：**Messidor**）係法國共和曆入面每年嘅第10個月，約莫係格里曆6月19號到7月18號，亦即約莫係巨蟹座嘅日子。

穫月個法文名嚟自拉丁文「messis」，即係收穫。

## 日子

* 穫月1號
* 穫月2號
* 穫月3號
* 穫月4號
* 穫月5號
* 穫月6號
* 穫月7號
* 穫月8號
* 穫月9號
* 穫月10號
* 穫月11號
* 穫月12號
* 穫月13號
* 穫月14號
* 穫月15號
* 穫月16號
* 穫月17號
* 穫月18號
* 穫月19號
* 穫月20號
* 穫月21號
* 穫月22號
* 穫月23號
* 穫月24號
* 穫月25號
* 穫月26號
* 穫月27號
* 穫月28號
* 穫月29號
* 穫月30號
# 植被

呢啲地圖基於以下幾個因素顯示咗植被規模同綠色指數：植物嘅數量同類型，葉嘅茂盛同植物健康情況。
**植被**（粵拼：zik6 pei5，英國話：Vegetation）係地球表面所覆蓋嘅植物嘅總稱。

## 地球嘅植被

* 熱帶雨林
* 熱帶旱林
* 熱帶草原
* 沙漠
* 灌木林
* 溫帶草原
* 苔原
* 山
* 針葉林

## 拎

* Terrestrial Vegetation of the United States Volume I – The National Vegetation Classification System: Development, Status, and Applications (PDF)
* Federal Geographic Data Committee Vegetation Subcommittee
* Vegetation Classification Standard [FGDC-STD-005, June 1997] (PDF)
* Classifying Vegetation Condition: Vegetation Assets States and Transitions (VAST)
# 公曆

1582年嘅公曆年曆
**公曆**（粵拼：gung1 lik6）即係世界上大多數地方用嘅曆法；當今嘅公曆係**國瑞曆**（gwok3 seoi6 lik6），又譯**格里曆**（gaak3 lei5 lik6）、**額我略曆**（ngaak6 ngo5 loek6 lik6）、**格列高利曆**（gaak3 lit6 gou1 lei6 lik6），不過粵口語多數叫**新曆**。

｢國瑞｣、｢額我略｣、｢格里｣ 同 ｢格列高利｣ 都係同一個人名嘅唔同譯法，指教宗國瑞十三世。呢套曆法喺1582年由教宗國瑞十三世喺歐洲頒佈推行，但係套曆法其實並唔係佢發明，而係由意大利醫生兼哲學家阿萊紹斯·列廖斯（Aloysius Lilius）透過改革儒略曆而整出嚟嘅。

## 有乜特別

國瑞曆同儒略曆一樣，都係每四年喺二月底加一個閏日，不過，國瑞曆特別規定，所有唔可以畀 400 整除嘅世紀年（即有兩個零喺尾嘅年份，1800年、1900年之類）都冇閏日。其他可以畀 400 整除嘅世紀年就有閏日，好似1600年、2000年咁，所以2000年係有2月29號。

國瑞曆每 400 年只係得 97 個閏年，比儒略曆少 3 個，所以國瑞曆嘅年平均長度係 365.2425 日，接近平均回歸年嘅 365.24219 日，即係約每 3300 年先有一日誤差，亦接近春分點回歸年嘅 365.24237日，即係大約每 8000 年誤差一日。相反，儒略曆嘅曆年係 365.25 日，約每 128 年就多咗一日，所以去到1582年嗰陣，儒略曆嘅春分日（3月21號）同地球公轉到春分點嘅實際時間已經相差咗 10 日。

正因為呢 10 日嘅誤差，國瑞曆開始行嗰陣，同時規定原先儒略曆1582年10月4號星期四，嘅第日係國瑞曆1582年10月15號星期五，即有 10 日唔見咗，不過原先星期幾嘅週期就唔改。

國瑞曆嘅紀年沿用當時儒略曆已經採用嘅傳統，由計出嚟嘅耶穌出世嗰年做元年，個年號喺基督宗教其實係叫 ｢主曆｣（拉丁文：anno domini，簡稱 AD），但係喺粵語區多數叫 ｢公元｣（對應英文：CE），喺臺灣就多數叫 ｢西元｣。

## 世界各地嘅使用情況

國瑞曆係陽曆嘅一隻，中國官方響1912年開始用，取代傳統用開嘅中國曆法夏曆（黃曆），而中國傳統曆法係一隻陰陽曆，國瑞曆喺中文裏邊又叫陽曆、西曆、新曆。雖然佢好普及，但係而家都重有唔用公曆嘅國。唔少地方會用唔止一種曆法，非公曆嗰啲以用喺民間為主，尤其係喺宗教、節慶、玄學、農業等等嘅領域處。現代科技嘢就冚唪唥用公曆。

## 註
# 南澳洲

**南澳洲
South Australia**|

|  |  |
| --- | --- |
|  |  |
| 南澳洲州旗 | 南澳洲州徽 |

 |
|  澳洲其他地區 |
| **首府** | 阿地利  |
| **政府**  - 總督  - 州長 | 君主立憲 黎文孝 馬紹雲（澳洲工黨） |
| **聯邦代表**  - 眾議院議席  - 參議院議席 |   11 12 |
| **州生產總值**  - 總值（$m）  - 人均（$） | **（2004-05）** $59,819（第5） $38,838/人（第7） |
| **人口**  - 人口  - 人口密度 | **（2007年6月）** 1,584,500（第5） 1.61/km²（第6） |
| **面積**  - 總和  - 陸地  - 水域 |   1,043,514 km²（第4） 983,482 km² 60,032 km²（5.75%） |
| **地面高度**  - 最高點  - 最低點 |   塢卓天峰 海拔1,435米 埃爾湖 海拔 -16米 |
| **時區** | UTC+9:30（夏令時間：UTC+10:30）  |
| **簡稱**  - 郵政  - **ISO 3166-2:AU** |   SA AU-SA |
| **網址** | www.sa.gov.au |

**南澳洲**（英文：South Australia，縮寫：SA），又譯成**南澳州**（對應普通話），簡稱**南澳**，係澳洲一個州，喺澳洲中南部，同澳洲大陸另外五個州黐埋一齊。佢畀人分成69個地方政府區域。

## 攷
# 月食

地球遮住咗太陽嘅直射光綫，導致月蝕出現。喺本影區，直射陽光全部俾地球遮晒，射唔到落月球，出現月全蝕；喺半影區，就只有部分陽光被遮擋，出現月偏蝕或半影月蝕。
**月食**（粵拼：jyut6 sik6；英文：**lunar eclipse**），用漢字寫又可以寫做**月蝕**，係一種天文現象。當地球（附圖入面嘅藍色波）咁啱行到太陽同月球嘅直綫上面，地球就會遮住射落月球嘅太陽光，即係地球個影（附圖入面嗰笪灰黑色區域）喺正月球上面，令月球睇起來好似畀個影「食」咗噉。

## 類型

月球進入地球嘅本影區同埋半影區會產生唔同類型嘅月蝕
月食分三種，**半影月食**嗰時，個月亮睇起來會好似冇乜變化；**月偏食**嗰時，個月亮睇起來會好似食咗一忽咁；而**月全食**嗰時，成個月亮會暗咗，兼且望落紅紅哋。

由於地球嘅本影比月球大得多，咁就意味住喺月全食發生嗰時，月球會入晒地球嘅本影區內，所以絕對唔會出現「月環食」呢種現象。

## 月食過程

月全蝕（當地時間2003年11月8號喺美國密歇根州大急流市拍攝）
月全蝕過程動畫（當地時間2007年3月3號喺瑞士比拉赫拍攝）
1. 半影食始：月球啱啱同半影區接觸，呢個時候月球表面光度略為減少，但肉眼較難觀察。
2. 初虧（淨係月偏食同埋月全食）：月球由東緣進入地影嘅一刻，月球同地球本影第一次外切。
3. 食既（淨係月全食）：月球完全進入地球本影嘅一刻，並同本影第一次內切。
4. 食甚：月圓面中心同地球本影中心最接近嘅瞬間，呢個時候月球表面呈紅銅色或暗紅色（適用於月全蝕）。
5. 生光（淨係月全食）：月球開始離開地球本影嘅一刻，並同地球本影第二次內切。
6. 復圓（淨係月偏食同埋月全食）：月球完全離開地球本影，同地球本影第二次外切。
7. 半影食終：月球離開半影，成個月食過程正式完結。

* 月偏食冇食既、生光過程，蝕甚亦只係表示最接近地球陰影嘅時刻。
* 半影月食冇初虧、食既、生光、復圓，食甚亦只係表示最接近地球陰影嘅時刻。

### 時間

2007年3月3號，喺英格蘭嘅列斯望到嘅月全蝕過程。
相比起日食，月食發生嘅時間（月球由進入至走出地影）係好長，平均需要幾個鐘，各年月食嘅時刻喺大部分日曆上都有說明。月全食時間最長可長達1個鐘45分，日全食最長只得7分31秒。2011年6月16號嘅月全食階段達到1個鐘41分鐘。但係2003年11月8號嘅月全食整個階段只有25分鐘。

## 月食同科學研究

最早的月食記錄係前2283年美索不達米亞嘅記錄。殷商喺卜辭載「六日甲午夕，月有食」，「旬壬申系，月有食」，《詩經‧小雅》載有：「彼月而食，則維其常」，《小雅·十月之交》篇「彼月而微，此日而微」，微係指月食。《荀子‧天論》：「夫日月之有食，風雨之不時。」古代中國同非洲民間認為月食係「天狗吞月」，要敲鑼打鼓先可以趕走天狗。喺漢朝，張衡就已經發現月食嘅部份原理，佢認為係地球走到月亮嘅前面，將太陽光擋住，「當日之冲，光常不合者，蔽於地也，是謂暗虛，在星則星微，遇月則月食。」。前4世紀古希臘嘅亞里士多德根據月食望到嘅地球影子嘅圓形而推斷出地球係圓嘅。前3世紀古希臘嘅天文學家阿里斯塔克、前2世紀嘅希帕求斯都提出過用月食來測定太陽、地球、月亮嘅大細。

近代有人搞錯以為古代民間既然將日食叫做「天狗食日」，咁樣月食就順理成章，叫做「天狗食月」。其實中國古代「天狗」係月中凶神嘅名。古籍《協紀辨方》卷四引用《樞要曆》：「天狗者，月中凶神也。其日忌禱祀鬼神，祈求福願。」，同書又引用《曆例》：「天狗者，常居月建前二辰。」，因為「天狗」係「月神」，天狗一定唔會自己食自己。因此中國古代唔可能有「天狗食月」嘅講法，只有「天狗食日」，即係「月中凶神食日」。

## 相

* 2003年11月嘅月食嘅開始
* 2010年12月21號月食
* 由月球上睇月食，由呂西安·魯達所畫
* 2014年4月15號月食，喺美國加利福尼亞州洛米塔拍攝。

## 參考

## 睇埋

* 月食一覽
* 21世紀月食一覽
* 月相
* 超級月亮
* 日蝕
* 食分
* 夜空

## 出面網頁

* （英文）Mr.Eclipse月蝕入門
* （英文）NASA日月蝕信息
* （英文）NASA月蝕計算器
# 嫦娥五號

嫦娥五號發射
 **嫦娥五號**（粵拼：soeng4 ngo4 ng5 hou6）
係一個中國探月任務，由軌道飛行器同一個着陸器組成。2020年11月24日發射。嫦娥五號係中國第一次地外天體著陸返回任務，帶咗1.7千克月亮土壤同石樣本返地球。呢次係自1976年蘇聯月球24號以嚟第一次月亮取樣返回任務。

## 參考
# 哥羅拉度州

**哥羅拉度州State of Colorado**| **舊唐名:【哥羅拉度省】** |
|

|  |  |
| --- | --- |
|  |  |
| 號稱: Nil sine numine |
|  |

 |
|  **州府**  | 丹佛 |
|  **州長**  | John Hickenlooper |
| **幅員** - 畝數  - 水域比例 | (花旗第-位) - 英畝 - % |
| **居民** - 人數  - 擠逼指數 | (花旗第-位) - 人 - 人/英畝 |
|  **字頭**  | CO |
|  **官府電腦網**  | www.colorado.gov |

**哥羅拉度州**（**State of Colorado**）係美國西部一州，首府丹佛。

## 繙譯

花旗國行省無官府改定之中文名，繙譯全憑各大報章雜誌師爺智慧。茲摘錄如下：

* 哥罅拉度省
* 哥老拉度省
* 哥罅拉多省
* 哥路拉度省
* 卡路拉度省
* 卡洛拉度省
* 卡履拉度省
* 哥裸拉度省
* 柯拉度省
* 哥羅拉度州
* 哥羅拉多州
* 科羅拉多州（新華社譯名，但係「科」字唔符合廣東話。）
# 莫三鼻給

| 莫桑比克共和國 República de Moçambique  （葡萄牙文） |
| --- |
|
旗

紋章

 |
| **國歌：**《親愛的祖國》 （Pátria Amada  （葡萄牙文）） Duration: 1分1秒.1:01 |
| 響非洲嘅位置 |
| 首都 同最大城市 | 馬普托 ﻿ / ﻿ |
| 官方語言 | 葡萄牙語 |
| 宗教（2020年） | * 55.8% 基督教
* 26.1% 傳統信仰
* 17.5% 伊斯蘭教
* 0.5% 無宗教信仰
* 0.3% 其他
 |
| 政府 | 單一制、半總統制、共和國 |
|  |
| • 總統  | Daniel Chapo |
|  |
| 歷史 |
|  |
| • 脫離葡萄牙獨立  | 1975年6月25號 |
|  |
| 面積 |
| • 總計 | 801,590 km2（309,500 sq mi）（第35位） |
| • 水域（%） | 2.2 |
| 人口 |
| • 2023年估計 | 34,173,805（第45位） |
| GDP（PPP） | 2023年估算 |
| • 總計 | 537.10億美元（第121位） |
| • 人均 | 1,584美元（第187位） |
| GDP（國際匯率） | 2023年估算 |
| • 總計 | 219.36億美元（第128位） |
| • 人均 | 647美元（第185位） |
| 堅尼系數（%，2014年） | 54.0 高 |
| HDI（2021年） | 0.446 低 · 第185位 |
| 貨幣 | 莫桑比克梅蒂卡爾（MZN） |
| 時區 | UTC+2 （中非時間（CAT）） |
| 日期格式 | dd/mm/yyyy |
| 行車方向 | 靠左 |
| 電話區號 | +258 |
| 互聯網頂級域 | .mz |
| **網站** www.portaldogoverno.gov.mz |
| ∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。 ∗IMF網站嘅人均GDP數字，同用GDP除以上面人口數得出嚟嘅數有可能唔一樣。 |

**莫三鼻給**（葡文：**República de Moçambique**，中國大陸叫**莫桑比克**）係非洲東南部一國，1975年脫離葡萄牙獨立，1995年入咗英聯邦。首都係馬布多，法定語文係葡文。

## 參考

## 出面網頁

* 莫三鼻給嘅官方網站
* "Republic of Mozambique" (英文). 非洲聯盟.
* 〈国家概况 — 中华人民共和国外交部〉 (簡體中文)。中華人民共和國外交部。
* 〈莫三比克共和國 Republic of Mozambique - 非洲地區 - 中華民國外交部 - 全球資訊網 Ministry of Foreign Affairs, Republic of China (Taiwan)〉 (繁體中文)。中華民國外交部。
* "Mozambique - United States Department of State" (英文). 美國國務院.
* 莫三鼻給喺中央情報局《世界概況》嘅資料 （英文）
* 〈モザンビーク共和国 ｜ 外務省〉 (日文)。日本外務省。
* "Mozambique - Department of Foreign Affairs and Trade" (英文). 澳洲外交貿易部.
# 利百加

| 利百加 |
| --- |
| 1775 年一幅油畫，描繪想像中嘅利百加 |
| 原文名 | רִבְקָה‎ |
| 配偶 | 以撒 |

**利百加**（希伯來文：רִבְקָה‎，英文：Rebecca / Rebekah）係希伯來聖經同舊約聖經入便嘅人物，係族長亞伯拉罕之子以撒嘅老婆，亦係以掃同雅各嘅阿媽。利百加喺《創世記》第二十四章之中首次出場，被描寫成為好客、勤力、心哋善良、信靠上帝嘅形象。

## 嫁俾以撒

爾幅畫描繪亞伯拉罕嘅僕人喺路邊等候，當時仲係少女嘅利伯加帶住水行過。
希伯來聖經第一次提到利百加，係喺《創世記》第二十四章。當時講到亞伯拉罕年紀老邁，希望佢個仔以撒可以及早成家立室，但係亞伯拉罕又唔想俾佢個仔娶迦南嘅女子為妻，於是佢就吩咐佢屋企最年長嘅僕人返去佢本鄉，幫以撒搵一個新娘。僕人返到去亞伯拉罕鄉下，到達城外嘅一個水井。佢祈求上帝嘅指引，噉講：如果有位少女，唔單只俾水佢飲，仲主動幫佢啲駱駝打水嘅，就以此為記號。

過咗冇幾耐，利百加出現，仲跟足個記號：利百加一見到個僕人，就俾水佢飲，跟住仲為佢成群駱駝打水。僕人認定爾個係上帝嘅指示，於是就拜訪利百加屋企，表明來意。利百加在場嘅多位屋企人，包括佢阿媽同阿哥，都同意爾場婚事，而利百加亦表態願意即刻起行。隨後利伯加跟隨僕人返到迦南，嫁咗俾以撒。

《創世記》第二十四章最尾係講，以撒非常鍾意利伯加，而且因為佢阿媽（撒拉）啱啱去世冇幾耐，娶到心儀嘅新娘令以撒心靈得到慰藉。

## 欺騙以撒

《創世記》第二十五章記載，以撒同利百加生下一對孖仔，以掃同雅各。等到兩個仔長大成人，以撒因為年老而盲咗，打算賜福俾身為長子嘅以掃，利百加聽到，就教細仔雅各假扮做哥哥，去取得父親嘅祝福。雅各成功呃咗阿爸，得到祝福，同時以掃得知件事之後好嬲，於是利伯加就安排雅各離家去安全嘅地方。

表面睇，利百加此舉似乎係用詭計呃丈夫，但猶太教同基督教傳統都有指出，爾件事唔可以單純視為惡行。首先，上帝早喺雅各出世前就向利百加啟示，話佢嘅大仔要服事佢嘅細仔，即係話身為次子嘅雅各應該要做承繼人，而且爾樣嘢係上帝嘅旨意。利百加嘅行為可以理解為係喺度確保上帝嘅應許實現。再者，以掃早已為咗一碗湯而將長子嘅名分賣咗畀雅各，又娶咗赫梯嘅女子為妻，反映佢並冇對神賜嘅名分加以珍惜。

## 人物特質

利百加以好客、慷慨同勤快見稱：佢喺水井邊為陌生人同埋陌生人嘅十隻駱駝打水，被視為心哋好同敬畏上主嘅具體表現；而一般認為，利百加嘅良好個性係上帝揀佢做以撒新娘嘅理由。

## 家庭

* 夫：以撒
* 仔：以掃、雅各
* 老爺：亞伯拉罕；奶奶：撒拉
* 阿哥：拉班（參《創世記》24:29）

## 睇埋

* 亞伯拉罕
* 創世記
* 以色列人

## 註釋

## 引述

## 拎
# 以色列史

以色列史做題材嘅畫作
**以色列史**可以追溯到舊石器時代黎凡特南部地區嘅人類活動。呢個地區喺約公元前一萬年出現納圖夫文化，之後青銅時代形成迦南文明，並曾被埃及統治。到鐵器時代出現以色列同猶大王國，係猶太教、基督教、伊斯蘭等信仰源頭。再之後地區被亞述、巴比倫、波斯、馬其頓征服；希臘化時代出現哈斯蒙尼王朝，猶太人短暫獨立後被納入羅馬帝國。一至二世紀猶太人同羅馬爆發戰爭，導致大量猶太人被殺或流亡。七世紀伊斯蘭擴張後，地區改由阿拉伯王朝統治。十二至十三世紀，十字軍與穆斯林在聖地爆發宗教戰爭；後來被蒙古人入侵，再由馬穆魯克統治，到十六世紀改由奧斯曼帝國管轄。十九世紀興起猶太復國主義，促成猶太人回歸。第一次世界大戰後英國接管。1948年以色列宣布獨立引發地區戰爭，最後雖然成功立國，但同鄰近國家關係一路都緊張。
# 阿什肯納茲猶太人

**阿什肯納茲猶太人** (希伯來文：יְהוּדֵי אַשְׁכְּנַז，羅馬化：Yehudei Ashkenaz; 依地文：אַשכּנזישע ייִדן，羅馬化：Ashkenazishe Yidn) 係歷史上主要喺歐洲度住嘅猶太人。佢哋傳統會講依地話，不過自從20世紀以嚟開始講返希伯來話。佢哋自從中世紀因爲受逼迫嘅緣故，逐漸遷徙去北歐同東歐，特別係波蘭。

喺1881年，阿什肯納茲猶太人喺歐洲嘅分佈地圖
經過長時間，阿什肯納茲猶太人因應住喺歐洲嘅傳統變化，而不斷翻新佢哋對猶太教嘅認知。喺18同19世紀期間，因爲當時喺歐洲嘅民族主義興旺，所以令唔少喺德國嘅猶太人開始由講依地話轉做講德文，改變咗當時所認識嘅猶太身份。喺佢哋過去幾百年，佢哋對歐洲有唔少嘅貢獻，包括哲學、文學、藝術、音樂、科學等等。

喺11世紀，阿什肯納茲猶太人只係全球嘅猶太人口嘅3%，到1930年，已經升到成爲全球92%嘅猶太人口。經過猶太人大屠殺之後，阿什肯納茲猶太人嘅人口大減。喺1933年，全世界嘅猶太人口係大約1530萬。以色列人口專家 Sergio Della Pergola 默示阿什肯納茲猶太人喺2000年，包含咗全球猶太人口嘅大約 65-70% ，不過有其他嚟源就認爲呢個數據係超過 75% 截至2013年，阿什肯納茲猶太人嘅總人口係大約1000萬至1120萬人之間。

群體遺傳學發現阿什肯納茲猶太人主要有嚟自黎凡特同歐洲嘅血統，不過每個嘅比重就有唔同嘅結論。有啲重視佢哋母系血統嘅歐洲成分，而其他就重視父系血統嘅中東成分。

## 睇埋

* 猶太人
* 塞法迪猶太人
* 以色列
* 猶太人大屠殺
* 歐洲宗教

## 攷
# 巴庫

| 巴庫 Bakı |
| --- |
| 首都 |
|  |
|  |
|

|  |
| --- |
|  **圖章** |

 |
|  巴庫喺阿塞拜疆嘅位置 |
| 國 |  阿塞拜疆 |
| 面積 |
|  • 首都 | 2,130 平方公里（820 平方英里） |
| 海拔 | −28 米（−92 英尺） |
| 人口（2019年） |
|  • 首都 | 2,277,500 |
|  • 密度 | 1,057/平方公里（2,740/平方英里） |
|  • 市區 | 2,795,000 |
|  • 都會區 | 4,670,740 |
| 時區 | AZT（UTC+4） |
| 郵遞區號 | AZ1000 |
| 電話區號 | 12 |
| 網站 | www.baku-ih.gov.az |

**巴庫**（粵拼：baa1 fu3，阿塞拜疆文：**Bakı**）係阿塞拜疆嘅經濟、文化中心兼首都。

## 教育

* 巴庫國立大學

## 友好城市

|  |  |  |  |  |  |  |
| --- | --- | --- | --- | --- | --- | --- |
| * 伊拉克巴士拉
* 法國波爾多
* 塞內加爾達卡
* 烏克蘭基輔
 |   | * 土耳其安卡拉
* 土耳其伊斯坦堡
* 土耳其伊茲密爾
* 英國倫敦
 |   | * 德國美因茨
* 意大利那不勒斯
* 波斯尼亞薩拉熱窩
* 約旦安曼
 |   | * 美國侯斯頓
* 美國檀香山
* 南非約翰尼斯堡
* 南非德班
 |

## 氣候

| 巴庫氣候平均數據 |
| --- |
| 月份 | 1月 | 2月 | 3月 | 4月 | 5月 | 6月 | 7月 | 8月 | 9月 | 10月 | 11月 | 12月 | 全年 |
| 平均高温 °C（°F） | 6.6 (43.9) | 6.3 (43.3) | 9.8 (49.6) | 16.4 (61.5) | 22.1 (71.8) | 27.3 (81.1) | 30.6 (87.1) | 29.7 (85.5) | 25.6 (78.1) | 19.6 (67.3) | 13.5 (56.3) | 9.7 (49.5) | 18.1 (64.6) |
| 每日平均氣温 °C（°F） | 4.4 (39.9) | 4.2 (39.6) | 7.0 (44.6) | 12.9 (55.2) | 18.5 (65.3) | 23.5 (74.3) | 26.4 (79.5) | 26.3 (79.3) | 22.5 (72.5) | 16.6 (61.9) | 11.2 (52.2) | 7.3 (45.1) | 15.1 (59.2) |
| 平均低温 °C（°F） | 2.1 (35.8) | 2.0 (35.6) | 4.2 (39.6) | 9.4 (48.9) | 14.9 (58.8) | 19.7 (67.5) | 22.2 (72) | 22.9 (73.2) | 19.4 (66.9) | 13.6 (56.5) | 8.8 (47.8) | 4.8 (40.6) | 12.0 (53.6) |
| 平均降水量 mm（英寸） | 21 (0.83) | 20 (0.79) | 21 (0.83) | 18 (0.71) | 18 (0.71) | 8 (0.31) | 2 (0.08) | 6 (0.24) | 15 (0.59) | 25 (0.98) | 30 (1.18) | 26 (1.02) | 210 (8.27) |
| 平均降水日數（≥ 0.1 mm） | 6 | 6 | 5 | 4 | 3 | 2 | 1 | 2 | 2 | 6 | 6 | 6 | 49 |
| 每月平均日照時數 | 89.9 | 89.0 | 124.0 | 195.0 | 257.3 | 294.0 | 313.1 | 282.1 | 222.0 | 145.7 | 93.0 | 102.3 | 2,207.4 |
| 出處：世界氣象組織 (UN), 香港天文臺 for data of sunshine hours |

## 攷

## 拎

* UNESCO/ICOMOS (29 April 2003). "Joint UNESCO-ICOMOS Mission to the Walled City of Baku" (PDF). *UNESCO/ICOMOS*.
* Baku's profile at the Organization of World Heritage Cities website
* UNESCO World Heritage Site listing Walled City of Baku
* Photos of Baku
* Trip To Azerbaijan
# 華特巴德

| 華特巴德 |
| --- |
|  |
| 姓名原文 | Walter Baade |
| 出生日 | 1893年3月24號  |
| 出生地 | Schröttinghausen  |
| 死亡日 | 1960年6月25號  （67歲） |
| 死亡地 | 哥廷根  |
| 國籍 | 德國  |
| 識嘅語言 | 英文、德文  |
| 母校 | 哥廷根大學、Universität Münster  |
| 職業 | 天文學家、天體物理學家  |
| 僱主 | 威爾遜山天文台、帕洛瑪天文台、哥廷根大學  |
| 配偶 | Johanna Bohlmann  |
| [改維基數據] |
| * 睇
* 傾
* 改
 |

**華特巴德**（粵拼：waa4 dak6 baa1 dak1，**Wilhelm Heinrich Walter Baade**，1893年3月24號—1960年6月25號）係個德國嘅天文學家。

## 拎
# 基里爾字母

| 基里爾字母 |
| --- |
| 類型： | 全音素文字 |
| 語言： | 部份斯拉夫語族語言，同幾乎全部蘇聯加盟共和國境內嘅語言 |
| 使用時期： | 早期形式喺大概940年存在 |
| 母書寫系統： | 腓尼基字母  希臘字母   格拉哥里字母    **基里爾字母** |
| 姊妹書寫系統： | 拉丁字母 科普特字母 |
| Unicode 範圍： | U+0400至U+04FF
U+0500至U+052F（補充）
U+2DE0至U+2DFF（擴展A）
U+A640至U+A69F（擴展B） |
| ISO 15924 碼： | Cyrl |
|  |

**基里爾字母**，又叫做**斯拉夫字母**、**基利爾字母**、**基立爾字母**（俄文：кирилли́ческий алфави́т或者кири́ллица，轉寫：kirilličeskij alfavit或者kirillica），係喺斯拉夫語族大多數民族入邊通行嘅字母書寫系統。喺2011年，用呢套字母系統做標準書寫形式嘅語言，講嘅人口就有差唔多2.5億人，佢仲係歐洲第三多人用嘅字母，排喺拉丁字母同希臘字母後面。白俄羅斯、保加利亞、波黑、俄羅斯、哈薩克、吉爾吉斯、北馬其頓、蒙古國、黑山、塞爾維亞、塔吉克、烏克蘭、烏茲別克同土庫曼都用基里爾字母去寫佢哋嘅官方語言，但係而家哈薩克政府決定棄用基里爾字母，改用拉丁字母；蒙古政府就決定喺2025年前恢復使用傳統蒙古字，但就唔會一刀切噉廢除斯拉夫蒙文，而係會兩隻一齊用。

## 歷史

基里爾字母源於格拉哥里字母，而格拉哥里字母脫胎自希臘字母，基里爾字母普遍認為係由基督教傳教士聖基里爾（希臘文：Κύριλλος；教會斯拉夫文：Кѷриллъ；827年–869年）同聖梅篤丟斯（希臘文：Μεθόδιος；教會斯拉夫文：Меѳодїи）喺9世紀為咗喺斯拉夫民族傳播基督教（嗰時東西教會重未正式分裂）方便所創立嘅，俾斯拉夫民族廣泛採用，因此有時亦都叫做斯拉夫字母。早期忌基里爾字母又叫做古斯拉夫文字母（而今忌斯拉夫字母經過修改）。

## 使用情況

用基里爾字母忌國家

  基里爾字母係唯一嘅官方文字
  基里爾字母同其他文字都係官方文字
  基里爾字母唔係官方文字，但都有好多人用
  無用到基里爾字母
而今用基里爾字母忌文字大多數係斯拉夫語族忌語言，包埋俄文、烏克蘭文、魯先文、白俄羅斯文、保加利亞文、塞爾維亞文、馬其頓文等。

而屬於斯拉夫語族西斯拉夫語支忌索布文、波蘭文、捷克文同埋斯洛伐克文等，就不朽都寫拉丁字母。

屬於西南斯拉夫語支忌塞爾維亞文、克羅地亞文同埋波斯尼亞文，原本俾人睇成係同一種語言，但係因為宗教同族裔等原因分立成三種語言。克羅地亞文同波斯尼亞文寫拉丁字母，塞爾維亞文就同時寫基里爾字母同拉丁字母。

喺1930年前後，蘇聯為其國境入邊好多忌少數民族改革文字，用基里爾字母替代原來忌少數民族文字字母（通常係阿拉伯字母），所以而今原來蘇聯國境入邊好多民族文字用基里爾字母。其中使用人口較多忌語言有哈薩克文、塔吉克文、吉爾吉斯文、維吾爾文、巴舒閣文、楚華殊文、車臣文、卡白達文、馬里文、阿華勒文、烏德穆勒特文等。1946年蒙古人民共和國忌文字亦都推行改用咗基里爾字母，直到1990年代蒙古國建立之後舊忌蒙文書寫方式先至用返。

阿塞拜疆文、格魯吉亞文、土庫曼文、烏茲別克文等文字曾經用基里爾字母改造，喺脫離蘇聯獨立之後又恢復返自己原來忌文字。喺俄羅斯聯邦入邊，車臣共和國用忌車臣文同韃靼斯坦共和國用忌韃靼文，原來念著改寫拉丁字母，但係俾蘇聯同俄羅斯政府阻著。

蘇聯亦都曾經幫摩爾達維亞忌文字（「摩爾達維亞文」）改寫西里爾字母，但係摩爾多瓦獨立之後，多數摩爾多瓦人覺得摩爾多瓦文并唔存在，而渠等使用忌係羅馬尼亞文。

## 字母

基里爾字母傳到東斯拉夫同南斯拉夫入邊，用嚟寫渠忌語言，包埋古東斯拉夫語。

今日大部份基里爾字母都係一個字母對應一個音，祇有少量嘅語言之間嘅差別。

古基里爾字母| А | Б | В | Г | Д | Е | Ж | Ѕ | Ꙁ | И | І | К | Л | М | Н | О | П | Р | С | Т | Ꙋ | Ф |
| Х | Ѡ | Ц | Ч | Ш | Щ | Ъ | Ꙑ | Ь | Ѣ | Ꙗ | Ѥ | Ю | Ѫ | Ѭ | Ѧ | Ѩ | Ѯ | Ѱ | Ѳ | Ѵ | Ҁ |

| 基里爾字母表 |
| --- |
| А /a/ | Б /b/ | В /v/ | Г /g/ 或 /h/ | Ґ /g/ | Д /d/ | Ђ /ʥ/ | Ѓ /gʲ/ 或 /dʑ/ | Е /je/ | Ё /jo/ | Є /ʲje/ | Ж /ʒ/ |
| З /z/ | З́ /ʑ/ | Ѕ /ʣ/ | И /(j)i/ | І /i/ | Ї /ʲji/ | Й /j/ | Ј /j/ | К /k/ | Л /l/ | Љ /lʲ/ | М /m/ |
| Н /n/ | Њ /nʲ/ | О /o/或/ɔ/ | П /p/ | Р /r/ | С /s/ | С́ /ɕ/ | Т /t/ | Ћ /ʨ/ | Ќ /kʲ/ | У /u/ | Ў /ŭ/或/w/ |
| Ф /f/ | Х /x/ | Ц /ʦ/ | Ч /ʧ/ | Џ /ʤ/ | Ш /ʃ/ | Щ /ɕ/ | Ъ 硬音符 | Ы /ɨ/或/ɯ/ | Ь 軟音符 | Э /ɛ/ | Ю /ju/ |
| Я /ja/ |  |  |  |  |  |  |  |  |  |  |  |
| 非斯拉夫語族字母 |
| Ӏ /'/ | Ә /ə/ | Ғ /ɣ/ | Ҙ /ð/ | Ҫ /θ/ | Ҡ /q/ | Қ /q/ | Җ /tʂ/、/tɕ/、/dʒ/、/dʑ/、/ʑ/或/dʒ/ | Ң /ŋ/ | Ҥ /ŋ/ | Ө /ɵ/ | Ү /y/ |
| Ұ /ŭ/ | Һ /h/ | Ҳ /ħ/、/χ/或/h/ |  |  |  |  |  |  |  |  |
| 曾經用過嘅基里爾字母 |
| Ꙗ Iota化嘅A | Ѥ Iota化嘅E | Ѧ 小Yus | Ѫ 大Yus | Ѩ Iota化嘅小Yus | Ѭ Iota化嘅大Yus | Ѯ Ksi | Ѱ Psi | Ꙟ Yn | Ѳ Fita | Ѵ Izhitsa | Ѷ Izhitsa okovy |
| Ҁ Koppa | Ѹ Uk | Ѡ Omega | Ѿ Ot | Ѣ Yat |  |  |  |  |  |  |  |

## 電腦編碼

### KOI-8 編碼

KOI-8 編碼系列係喺Unicode 興之前好興忌西里爾字母電腦編碼，主要有 KOI8-R（俄語）、KOI8-U（烏克蘭語）等版本。請睇 KOI-8。

### ISO 8859-5 編碼

ISO 8859-5 編碼係國際標準化組織制訂忌西里爾字母電腦編碼，但係使用率卻毋夠KOI-8。請睇 ISO/IEC 8859-5。

## 睇埋

* 蒙古語

## 睇多啲

* Ivan G. Iliev. Short History of the Cyrillic Alphabet. Plovdiv. 2012. Short History of the Cyrillic Alphabet
# 電腦硬件

**硬件**，又叫**硬體**，係裝喺機箱入邊，構成個人電腦嘅嘢。系統軟件儲存喺硬件入邊，而系統軟件入邊包含韌體，例如BIOS同埋作業系統，呢啲軟件使到應用軟件可以提供畀使用者想要嘅功能。作業系統通常由匯流排同裝置溝通，過程要用到驅動程式。

## 組件

### 主機板

一般座枱電腦組件：

1.顯示器

2.主機板

3.中央處理器

4.隨機存取記憶體（RAM）

5.個人電腦介面

6.變壓器

7.光碟驅動器

8.硬碟（HDD）

9.鍵盤

10.滑鼠

主機板係硬件嘅主要部分。佢係一嚿大塊嘅方形板，上面有複雜嘅電路，連接電腦嘅其他部分，包括中央處理器、隨機存取記憶體、磁碟機（CD、DVD、硬碟，或者其他光碟），同埋其他通過插孔或者埠連接嘅裝置。下邊介紹嘅係直接連接到主機板嘅裝置：

* **中央處理器**（CPU），處理電腦嘅大部分運算，被認為係電腦嘅大腦。佢通過散熱器同風扇嚟降溫。新型嘅中央處理器包含圖形處理器。
* **晶片組**，作為中央處理器同系統其他元件嘅聯絡工具。主記憶體包含喺入邊。
* **隨機存取記憶體**（RAM）儲存正在執行緊嘅作業系統（作業系統嘅核心）同所有正在執行嘅程式（應用程式部分，使用中央處理器或I/O通道）。
	+ EDORAM
	+ FPRAM
	+ SDRAM
	+ DDR
	+ DDR2
	+ DDR3
	+ Rambus
* **BIOS**，包括韌體同埋電源管理系統。佢嘅英文全名係**B**asic **I**nput **O**utput **S**ystem。佢由作業系統嘅驅動程式開啟。新啲嘅主機板會用可延伸韌體介面嚟取代BIOS。
* **內部匯流排**，用嚟連接中央處理器同電腦內部其他元件或顯示卡，音效卡。

匯流排嘅種類有：

* + PCI
	+ PCI Express
	+ USB
	+ HyperTransport
	+ CSI
	+ AGP
	+ ISA（已被淘汰）
	+ EISA（已被淘汰）
	+ MCA
	+ NuBus
	+ VLB（已被淘汰）
	+ SCSI
	+ IDE（ATA）
	+ Centronics
	+ HIPPI
	+ IEEE-488
	+ PCMCIA
	+ ADB
	+ CAN
	+ IEEE 1394
	+ SATA
	+ PS/2
	+ LPC

### 電源供應器

### 儲存控制器

### 介面卡

* 音效卡
* 顯示卡
* 調制解調器介面卡
* 網卡
* 電視卡

### 可攜儲存裝置

* CD
	+ CD-ROM
	+ CD-RW
	+ CD-R
* DVD-一種普遍使用嘅可移除式媒體，大細同CD差唔多，但係儲存容量大過CD 12倍，普遍被用嚟儲存資料。近幾年由於USB記憶體等移動設備嘅普及，使用率逐步降低。
	+ DVD/CD-RW Combo
	+ DVD-ROM
	+ DVD-RW
	+ DVD-R
	+ DVD-RAM
	+ DVD+RW
	+ DVD+R
* 軟碟
* 磁帶機
* 移動硬碟
* 快閃記憶體
	+ 快閃碟
	+ 記憶卡
		- SD
		- CF
		- MMC
		- SM

### 內置記憶體

* 硬碟
	+ 固態硬碟
* 磁碟陣列控制器

### 輸入

* 鍵盤
* 滑鼠
* 觸控板
* 軌跡球
* 數碼化輸入板及輸入筆/指向器
* 觸控螢幕
* 遊戲控制器
* 遊戲控制桿
* 咪高峰
* 掃描器
* 條碼閱讀機
* 網絡攝影機
* 數碼相機

### 輸出

* 列印機
	+ 點陣式列印機
	+ 噴墨列印機
	+ 鐳射列印機
* 揚聲器
* 耳機
* 電腦顯示器
	+ CRT
	+ LCD
* 投影儀

## 睇埋

* 電腦硬件詞彙表
* 程式語言
* 軟件
# 威廉索利

| 威廉索利 |
| --- |
|  |
| 姓名原文 | William Bradford Shockley |
| 出生日 | 1910年2月13號  |
| 出生地 | 倫敦  |
| 死亡日 | 1989年8月12號  （79歲） |
| 死亡地 | 史丹福  |
| 死因 | 前列腺癌  |
| 國籍 | 英國、美國  |
| 識嘅語言 | 英文  |
| 信奉 | 無神論  |
| 學位 | Doctor of Philosophy in Physics  |
| 母校 | 加州理工學院、麻省理工學院  |
| 職業 | 物理學家、發明家、大學教員  |
| 僱主 | 貝爾實驗室、史丹福大學、Shockley Semiconductor Laboratory  |
| 政黨 | 共和黨  |
| 配偶 | Jean Bailey、Emmy Lanning  |
| 亞爸 | William Hillman Shockley  |
| 亞媽 | May Bradford Shockley  |
| [改維基數據] |
| * 睇
* 傾
* 改
 |

**威廉索利**（粵拼：wai1 lim4 sok3 lei6，**William Shockley**，1910年2月13號—1989年8月12號），係個美國物理學家同埋發明家。

## 拎